Târgul de Carte de la Torino doboară recordul de prezenţă, cu 222.000 de vizitatori
Târgul de Carte de la Torino ar putea doborî recordurile de prezenţă, cu o estimare de 222.000 de vizitatori la finalul zilei de luni, ultima zi a evenimentului din acest an care a debutat joi, transmite ANSA. Anul trecut, târgul a primit 215.000 de vizitatori, transmite Agerpres.
Aproximativ 84% dintre vizitatori şi-au procurat biletele online, în timp ce 29% dintre cei care au trecut pragul târgului aveau vârsta sub 25 de ani, iar 61% aveau sub 40 de ani, după cum a declarat directorul general al evenimentului, Piero Crocenzi, la conferinţa de presă de închidere.
Programul târgului din acest an – prima ediţie organizată de Annalena Benini – a inclus prezenţa unor personalităţi de seamă, precum scriitorii Salman Rushdie, Roberto Saviano, Don Winslow, James Ellroy, Antonio Scurati şi clasicistul Luciano Canfora.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank